**3. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2017. július 17.-i nyilvános rendkívüli testületi ülésére**

**Tárgy: A helyi népszavazás kezdeményezéséhez szükséges választópolgárok számáról szóló önkormányzati rendelet megalkotása**

**Előterjesztő: Kovács Csaba Károly, polgármester**

**Előkészítette: Tóthné Titz Éva jegyzőt helyettesítő aljegyző**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

Tisztelt Képviselő-testület!

A népszavazás kezdeményezéséről, az európai polgári kezdeményezéséről, valamint a népszavazási eljárásról szóló 2013. évi CCXXXVIII. törvény (a továbbiakban: Nsztv.) szabályozza a helyi népszavazás kezdeményezésére és a helyi népszavazási eljárásra vonatkozó szabályokat.

Az Nsztv. hatályon kívül helyezte a helyi önkormányzatokról szóló 1990. évi LXV. törvény helyi népszavazásra és népi kezdeményezésre vonatkozó szabályait, illetve az országos népszavazásról és népi kezdeményezésről szóló 1998. évi III. törvényt is.

Az Nsztv. 92. §-a felhatalmazza a Képviselő-testület arra, hogy önkormányzati rendeletben állapítsa meg a népszavazáshoz szükséges választópolgárok számát.

***„92. §****Felhatalmazást kap a helyi önkormányzat képviselő-testülete, hogy rendeletben határozza meg a helyi népszavazás kezdeményezéséhez szükséges választópolgárok számát.”*

Fentiekre tekintettel a Képviselő-testület az Nsztv. 92.§-a szerinti felhatalmazáson alapuló új rendelet megalkotására köteles.

Az Nsztv. 34.§-a alapján:

***„34. §****(1) Helyi népszavazást kezdeményezhet*

*a) a képviselő-testület tagjainak legalább egynegyede,*

*b) a képviselő-testület bizottsága,*

***c) az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál, és nem lehet több a választópolgárok huszonöt százalékánál.***

***(2) A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.”***

A népszavazás kezdeményezéséhez szükséges választópolgárok számát kell meghatározni a törvényben szabályozott keretek között, mely nem lehet kevesebb a választópolgárok 10%-ánál, és nem lehet több a választópolgárok 25%-ánál.

A rendelet tervezet előkészítésre került azzal, hogy a Képviselő-testület javaslata szükséges a pontos százalék meghatározására.

INDOKOLÁS

A rendelet megalkotására jogszabályban történt felhatalmazás alapján az önkormányzat köteles.

A rendelet

1.§-a meghatározza a település választópolgárainak meghatározott %-át, akik a helyi népszavazást kezdeményezhetik.

2.§-a a rendelet hatálybalépést állapítja meg.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonhenye Község Önkormányzata Képviselő-testületének ../2017.(…) önkormányzati rendelete a helyi népszavazás kezdeményezéséhez szükséges választópolgárok számáról

Társadalmi-gazdasági hatása: nincs

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A jogszabályi felhatalmazás rendeletalkotási kötelezettséget ró a Képviselő-testületre, melynek elmaradása a törvényességi felügyeleti eljárást von maga után.

A rendelet megalkotása elmaradása esetén várható következmények: Törvényességi felhívás

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

Kérem a Tisztelt Képviselő-testületet, hogy az előterjesztést megvitatni szíveskedjen!

**Balatonhenye Község Önkormányzata Képviselő-testületének**

**…/2017.(…) önkormányzati rendelete**

**a helyi népszavazás kezdeményezéséhez szükséges választópolgárok számáról**

Balatonhenye Község Önkormányzata Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92.§-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ Helyi népszavazást a település választópolgárai ….. százalékának megfelelő számú választópolgár kezdeményezhet.

2.§ Ez a rendelet a kihirdetését követő napon lép hatályba.

Kovács Csaba Károly Tóthné Titz Éva

polgármester jegyzőt helyettesítő aljegyző

A kihirdetés napja:

2017. Tóthné Titz Éva

jegyzőt helyettesítő aljegyző